Kære \_\_\_\_\_\_\_\_\_\_\_\_\_\_\_\_\_\_

Jeg skriver dette brev som bekymret borger, fordi jeg er vidne til, at den danske regering og myndighederne lægger pres på familier, som allerede har været så meget igennem

De danske myndigheder revurderer syrernes opholdsgrundlag og mange syrere har allerede fået frataget deres opholdstilladelser. Selvom den nyeste research fra Amnesty International viser, at det vil være alt for farligt for syrere at vende tilbage. Tilbagevendte Syrere har oplevet tortur, overgreb og voldtægt begået af Assads styrker.

Mindst 538 syriske flygtninge allerede fået inddraget eller ikke fornyet deres opholdstilladelser i Udlændingestyrelsen. Myndighedernes begrundelse er, at Damaskus og dens region er sikre nok for syrere, der ikke frygter individuel forfølgelse – selvom eksperter ikke deler den vurdering.

Jeg, og mange andre borgere mener, at enhver tilbagevenden til Syrien vil være en krænkelse af Danmarks internationale forpligtelser i henhold til princippet om non-refoulement, som forbyder lande at sende flygtninge tilbage til et land, hvor de vil være i risiko for alvorlige menneskerettighedskrænkelser. Derfor skal syrerne ikke presses til at vende tilbage til Syrien, hvor de risikerer at blive dræbt, tortureret, voldtaget eller forsvinde sporløst.

Jeg, og resten af Danmark, har brug for din hjælp! Vi kan ikke stå på sidelinjen og se til, mens regeringen fralægger sig sit ansvar. Regeringen skal sætte en stopper for inddragelsessagerne og give beskyttelse til vores syriske medborgere og genskabe trygheden hos dem. Hjælp os med at fortælle de socialdemokratiske folketingspolitikere, at syriske flygtninge ikke må presses til at vende tilbage til et land, hvor de risikerer alvorlige overgreb.

Jeg håber du vil hjælpe vores syriske medborgere, så de ikke sendes tilbage til overgreb, voldtægt og forfølgelse af Assads styrker.

Med venlig hilsen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_